b'\n_START_ARTICLE_\nUK Snooker Championship 1981\n_START_SECTION_\nTurnir\n_START_PARAGRAPH_\nSteve Davis je turnir osvojil \xc5\xa1e drugo leto zapored. V finalu je deklasiral Terryja Griffithsa z izidom 16-3. V turnir je zelo ambiciozno \xc5\xa1el tudi Jimmy White, samozavesten zaradi zmag na turnirjih Scottish Masters in Northern Ireland Classic predhodno v sezoni. White se je po zmagah nad Johnom Virgom, Dennisom Taylorjem in Rayem Reardonom prebil v polfinale, kjer ga je nato z rezultatom 0-9 poni\xc5\xbeal tedanji svetovni prvak in kasnej\xc5\xa1i zmagovalec turnirja Steve Davis._NEWLINE_Nase sta opozorila dva druga mlada igralca: Tony Knowles in Tony Meo. Knowles se je prebil v \xc4\x8detrtfinale, potem ko je porazil Freda Davisa in Douga Mountjoya, Meo pa je z zmagami proti Rexu Williamsu, Cliffu Thorburnu in Alexu Higginsu segel do polfinala, kjer ga je nato odpravil Terry Griffiths.\n_START_SECTION_\nNagradni sklad\n_START_PARAGRAPH_\nZmagovalec: 10.000 GB\xc2\xa3_NEWLINE__NEWLINE_Skupaj: 40.000 \xc2\xa3'